**Hrvatski jezik (27. svibnja 2020.)**

**Božidar Prosenjak: Najdraži gol**

**- interpretacija književnoga teksta**

ROK ZA IZVRŠAVANJE ZADATKA: četvrtak (28. 5.), do 15 sati

**Zadatak i upute za rad:**

* Dragi učenici, danas ćete čitati jedan predivan književni tekst koji ima sličnu temu poput djela ***Filip – dječak bez imena***, samo je ovdje ta tema na malo drugačiji način prikazana.
* U ovoj ćete se priči, osim teške teme o dječaku koji odrasta bez roditelja, upoznati i s divnim postupcima prihvaćanja, darivanja prijateljstva i prilike drugome, dijeljenja sreće i ponosa s drugom osobom. Ova kratka priča može nas sve „natjerati“ da se zamislimo i shvatimo koliko je lijepo biti jednostavno dobar prema drugima i kako nekada naša sreća može ovisiti o tome koliko smo druge učinili sretnima.
* Kada pročitate tekst ***Najdraži gol*** u svojoj čitanci, napisat ćete naslov i autora u svoju bilježnicu, a zatim riješiti sljedeće zadatke pomoću kojih ćete zapravo svoja razmišljanja i dojmove povezati s temom priče:
1. Objasnite svojim riječima što znači „suosjećati“. (Postupci dječaka Marina mnogo govore o tome što znači suosjećati s nekim.)
2. Biste li vi žrtvovali svoju slavu i uspjeh za dobrobit nekoga drugog? Zašto da/ne?
3. Odgovorite na pitanja koja se nalaze u dijelu „Promišljamo i povezujemo“. (Pitanja ne morate prepisivati, ali odgovorite na njih punim rečenicama.)